I det danske [[kirkeår]] er ''trinitatis søndag'' søndagen efter [[pinse]], som er viet til [[treenigheden]], dvs. den kristne lære, at [[Gud (monoteistisk)|Gud]] er tre: [[Gud Fader|Faderen]], [[Jesus|Sønnen]] og [[Helligånden]]. Trinitatis søndag afslutter kirkeårets første halvår med alle de store kirkelige højtider. Søndagene efter trinitatis søndag er fortløbende nummereret, så de omtales som 1. søndag efter trinitatis, 2. søndag efter trinitatis osv. Betegnelsen benyttes i [[folkekirken]]s ''[[tekstrækker]]'', som er de [[bibel]]tekster, der foreskrives læst ved [[gudstjeneste]]n hver søn- og helligdag.
Religion